Държавен вестник, бр. 62, 2017 г., стр. 19

БРОЙ  62	
Д Ъ Р Ж А В Е Н  В Е С Т Н И К 	
СТР.  19  
4. идентификационна карта, издадена от 
Международната федерация за старинни 
автомобили или от друга упълномощенa от 
нея организация на територията на държа­
ва – членка на Европейския съюз;
5. декларация за придобиване на собстве­
ността (приложение № 2);
6. чуждестранните регистрационни доку­
менти, ако са налични;
7. митнически документ за оформен внос, 
когато превозното средство се внася от дър­
жава извън ЕС;
8. документ за самоличност – за физически­
те лица; единен идентификационен код – за 
стопанските субекти, а за тези, които не 
притежават ЕИК – документ за създаване и 
за код БУЛСТАТ;
9. документ за сключена застраховка „Граж­
данска отговорност“ и двустранен констативен 
протокол за ПТП;
10. табелите с регистрационен номер, ако 
са ползвани такива;
11. изискуемите документи по чл. 3, ал. 1 от 
Наредбата за определяне на реда и размера за 
заплащане на продуктова такса за продукти, 
след употребата на които се образуват масово 
разпространени отпадъци.
(2) Представените табели по ал. 1, т. 10 се 
връщат на собственика.
(3) Копия от представените документи по 
ал. 1, т. 3, 4, 6 и 7 и декларацията по ал. 1, т. 5 
се прилагат към заявлението за регистрация. 
Оригиналните регистрационни документи 
по ал. 1, т. 6, ако са налични, се връщат на 
собственика.
(4) Митнически документ за оформен 
внос на територията на ЕС по ал. 1, т. 7 не 
се изисква, когато ПС е закупено от юриди­
ческо лице от държава – членка на ЕС, и е 
представена фактура за това.
(5) При регистриране на ПС като „истори­
ческо“ в свидетелството за регистрация и в 
носителя на информация по отчета се отбе­
лязват като забележка номерът на документа 
по ал. 1, т. 4 и текстът „историческо“.“
§ 5. В чл. 14 се правят следните изменения 
и допълнения:
1. В ал. 1 след думите „регистрационния 
номер“ съюзът „и“ се заличава и се поставя 
запетая, а след думите „временна регистрация“ 
се поставя запетая и се добавя „регистриране 
на ПС като „историческо“.
2. В ал. 2 се създава т. 4:
„4. регистриране като „историческо“.“
§ 6. В чл. 15 се правят следните допълнения:
1. В ал. 1:
а) в т. 7 след думите „чл. 18б, ал. 1, т. 8“ 
се добавя „и 9“;
б) създава се т. 11:
„11. при регистриране на ПС като „истори­
ческо“ – идентификационна карта, издадена 
от Международната федерация за старинни 
автомобили или от друга упълномощенa от 
нея организация на територията на държа­
ва – членка на Европейския съюз.“
2. В ал. 7 след кавичките след думите „из­
менение в конструкцията“ се поставя запетая 
и се добавя „а при регистриране на ПС като 
„историческо“ номерът на документа по ал. 1, 
т. 11 и текстът „историческо“.
3. Създават се ал. 8 и 9:
„(8) При промяна в регистрацията и ре­
гистриране на ПС като „историческо“ пред­
ставените документи по ал. 1, т. 4 се връщат 
на собственика.
(9) При промяна в регистрацията и реги­
стриране на ПС като „историческо“ по искане 
на собственика могат да бъдат върнати пред­
ставените при първоначална регистрация в 
страната документи за регистрация на ПС. 
В този случай собственикът подава молба 
до отдел/сектор „Пътна полиция“ при СДВР/
ОДМВР, където ПС е било първоначално 
регистрирано. Документите се връщат, ако 
са налични.“
§ 7. В чл. 18б се правят следните изменения 
и допълнения:
1. В ал. 1:
а) точка 8 се изменя така:
„8. по чл. 143, ал. 10 ЗДвП след уведомление 
от Гаранционния фонд;“
б) създава се т. 9:
„9. по чл. 143, ал. 11 ЗДвП при отнемане на 
част втора на свидетелството за регистрация и 
табелите с регистрационен номер в случаите 
по глава шеста от ЗДвП.“
2. Създават се ал. 5, 6, 7, 8, 9, 10, 11 и 12:
„(5) За прекратяване на регистрацията 
по ал. 1, т. 9 структурното звено, където е 
установено нарушението, изпраща в отдел/
сектор „Пътна полиция“ при СДВР/ОДМВР по 
регистрация на ПС екземпляр от заповедта за 
прилагане на принудителна административна 
мярка (ЗППАМ) по чл. 171, т. 2а ЗДвП. От­
нетите табели с регистрационен номер и част 
втора на свидетелството за регистрация на 
ПС се съхраняват в съответното структурно 
звено, където е установено нарушението.
(6) След получаване на екземпляра на 
ЗППАМ по ал. 5 отдел/сектор „Пътна поли­
ция“ при СДВР/ОДМВР по регистрация на 
ПС отразява причината и датата на служеб­
ното прекратяване на регистрацията на ПС 
в автоматизираната информационна система 
КАТ (АИС – КАТ) и отбелязва отнемането 
на табелите с регистрационен номер и част 
втора на свидетелството за регистрация. При 
прекратяване на регистрацията по ал. 1, т. 9 
на ПС с наложен запор се уведомява органът, 
постановил обезпечението.
(7) След приключване на административно­
наказателното производство по образуваната 
административнонаказателна преписка, както 
и в случай на съдебно решение по обжал­
вана ЗППАМ, се изпраща информация до 
съответния отдел/сектор „Пътна полиция“ 
при СДВР/ОДМВР по регистрация на ПС за 
крайния резултат.
(8) Отнетите табели с регистрационен номер 
и част втора на свидетелството за регистрация 
на ПС се изпращат в отдел/сектор „Пътна 
полиция“ при СДВР/ОДМВР по регистрация 
на ПС след получаване на окончателна ин­
формация по ал. 7.